Document ID: /roh_data/filtered/fineweb-2-filterrobots_roh.jsonl.gz/7490

La mesemna suentermezdi è in pilot da parasgular crudà giu en in territori mal-accessibel sur Breil ed è sa blessà grevamain. L'um da 51 onns era partì en il rom dal Paragliding World Cup 2020 a Mustér cun la finamira da sgular a Trun.
Enturn las duas e mesa ha la polizia chantunala survegnì in'annunzia ch'in pilot saja crudà giu en il territori Piz Dado. En in’autezza da 2’600 meters sur mar ha la squadra da la Rega lura chattà l’um. Quella ha lura transportà el en l'Ospital chantunal a Cuira.